Varde Kommune vil rejse mere skov og du kan hjælpe til!
I samarbejde med Growing Trees Network har Varde Kommune skabt mulighed for, at du, din familie, din forening eller virksomhed let kan rejse træer i Varde Kommune.
Ved at rejse skov i Varde Kommune gør du noget godt for klimaet og miljøet, og er samtidig med til at skabe gode rammer for oplevelser i naturen for kommende generationer.
På Growing Trees’ hjemmeside kan du købe træer, som vi sørger for at plante og passe. På hjemmesiden kan du også se, hvor i Varde Kommune træerne bliver plantet.
Er du jordejer og ønsker du at rejse skov på din jord, kan du læse mere om det på Growing Trees’ hjemmeside.